இங்குலிகம்  (சாதிலிங்கம்) தமிழில் இங்குலிகம் என்று கூறப்படுகின்ற சாதிலிங்கம் சீனத்திலிருந்து இறக்குமதியாவதாகக் கூறப்படுகிறது. அந்த சாதிலிங்கம் பற்றிய குறிப்பு சங்க கால நூலில் காணப்படுவது சிறப்பாகும். "அஞ்சனக்  குன்றுஏய்க்கும்  யானை  அமர் உழக்கி இங்குலிகக் குன்றேபோல்  தோன்றுமே  -  செங்கண் வரிவரால் மீன் பிறழும்  காவிரி  நாடன் பொருநரை  அட்ட களத்து"   (களவழி நாற்பது – 7 ) சிவந்த கண்களையுடை வரால் மீன்கள் தவழுகின்ற காவிரி நாடனாகிய சோழன் செங்கணான், தன் பகைவரோடு போர் புரிந்த போர்க்களத்தில் வீழ்ந்து கிடக்கும் கருமையான குன்றைப் போன்ற யானை, இங்குலிகக் குன்றம் போல் தோன்றுகின்றது! என்று, புலவர் பொய்கையார் பாடுகின்றார்! என்றால், சங்க காலத்தில் சாதிலிங்கத்தின் பயன்பாடு அதிக அளவில் இருந்தது என்றே கருதலாம். மருத்துவப் பூக்கள்